राहुल गांधी द्वारा भाषण में पीएम मोदी और रक्षा मंत्री पर लगाए गए आरोपों के चलते बीजेपी सांसदों ने सदन में जमकर हंगामा किया और उनके आरोपों पर विरोध जताया. सदन में भारी हंगामे के चलते लोकसभा अध्यक्ष सुमित्रा महाजन ने सदन की कार्यवाही को दोपहर 1.45 बजे तक स्थगित कर दिया, जिसके बाद सदन की कार्यवाही दोपहर 1.45 बजे शुरू हुई. सदन की कार्यवाही शुरू करने से पहले सुमित्रा महाजन ने कहा कि मैं चाहती हूं कि डिबेट अच्छी तरह से हो जाए.